تورکیه‌نین ده آرا‌لاریندا اولدوغو 9 اؤلکه‌نین قاتیلدیغی اورتاق سالدیری اوچاغی (JSF) پروقرامی چرچیوه‌سینده چیخاریلان ایکی اف-35 ساواش اوچاغی، تست اوچوشو اوچون هولنده آپاریلدی.
آمریکانین کالیفورنیا ایالتین‌دکی ادوارد هاوا آلانیندان قالخان ساواش اوچاق‌لاری، هولندین لیوواردن شهرین‌دکی هاوا آلانینا ایندی.
اف-16‌لار یولداشلیغیندا هولند هاوا ساحه‌سینه گیرن یئنی نسیل ساواش اوچاق‌لاری‌نین اؤلکه‌یه واریس سببین‌دن ساحه‌ده تشکیل ائدیلن مراسیمده قاتیلان ساوونما ناظیری جناین هنیس پلاسچارت، ایلک اوچوشو حیاتا کئچیرن پیلوت‌لاری تبریک ائتدی.
اؤلکه‌ده 3 هفته قالا‌جاق اوچاق‌لار، سس اؤلچمه  و فرق‌لی تست اوچوش‌لارینی ائتدیک‌دن سونرا خالقین زیارتینه آچیلا‌جاق.
اف-16 و اف-18 کیمی ساواش اوچاق‌لارین‌دان دؤرد قات داها تأثیرلی اولدوغو ایفاده ائدیلن اف-35لرین هم هاوا‌دان هاوایا هم ده هاوا‌دان قورویا سالدیری قابیلیتی وار. رادارا توتولماما خصوصیتینه صاحب یئنی نسیل اوچاق‌لار، 1990-جی ایلده تاسارلاندیقدان سونرا آمریکا و اینگیلتره‌نین لیدرلیگین‌دکی کونسورسیوم طرفین‌دن چیخاریلدی.
تورکیه‌نین 2002-جی ایلده داخیل اولدوغو پروژه‌نین دیگر طرفداش‌لاری ایسه اوسترالیا، کانادا، دانمارک، ایتالیا، هولند، نروژ، اینگیلتره و آلمان.
ایسرائیل، ژاپون و جنوبی کوره ده، آمریکانین خاریجی نیظامی وسایل آلیجی‌لاری اولا‌راق کونسورسیومون اوچاق‌لارین‌دان آلا‌جاق.
تورکیه‌نین سیفاریش وئردیگی 100 عدد اف-35 ساواش اوچاغی‌نین ایلک 2-نی گله‌جک ایل تسلیم ائتمه‌سی گؤزلنیلیر.
